EMSA volikogu otsus 01.10.2026

Jõustada alates 01.10.2026 alljärgnev EMSA toetuste maksmise kord:
Toetuste määramise ja maksmise kord

EMSA toetuse saamise õigus on EMSA liikmel, kes on liikmemaksu tasunud vähemalt   6 (kuus) kuud).
EMSA toetused on:
1. Sünnitoetus (250 eurot);  - alates 5.a.liikmelisusest 500 eurot
2. Matusetoetus (250 eurot);- alates 5.a. liikmelisusest 500 eurot
3. Töötutoetus;                        kuni 5.a.liige 10%, alates 6.a.20%, alates 20.a.30%
4. Pikaajalise haiguse toetus;- kuni 5.a. liige 10%, alates 6.a. 15% ja alates 10.a. 25%
5. Lastelaagrite toetus;
6. Toetused osakonna fondist;
7. Muud erakorralised toetused
Maksmise kord ja alused:
1. Sünnitoetus on liikme avalduse ja lapse sünnitunnistuse alusel, mitte hiljem kui 12 kuud lapse sünnist, automaatselt lapse ühele vanemale makstav toetus, mille suuruse lapse kohta määrab volikogu;
2. Matusetoetus on, mitte hiljem kui 3 kuu jooksul isiku surmast, liikme avalduse ja lähisugulase (ema, isa, abikaasa või elukaaslane, laps) surmatunnistuse ning sugulust tõendava dokumendi koopia alusel automaatselt, liikme avalduse alusel, makstav toetus. Liikme surma puhul rahuldatakse ühe lähisugulase avaldus.
3. Töötutoetus on liikme avalduse ja töötukassa õiendi alusel automaatselt makstav toetus, mille arvestamise ja maksmise kord on fikseeritud käesoleva korra lisas 1.
3.1. EMSA liikmele, kes on saanud õiguse jääda vanaduspensionile või kes on jäänud väljatöötatud aastate pensionile ning kelle töösuhe lõppes temast mitteoleneval põhjusel makstakse ühekordset toetust EMSA juhatuse poolt määratud suuruses.
4. Pikaajalise haiguse, mille kestus on minimaalselt kaks kalendrikuud ja mis ei ole tekkinud vahetult tööõnnetuse tagajärjel, toetus on liikme avalduse ja haiguslehe/vastava tõendi  alusel EMSA juhatuse igakordse otsuse alusel, eelarveliste vahendite olemasolul, makstav toetus, mille arvestamise aluseks on haiguse ajaline kestus ja suuruseks % (vastavalt liikmestaažist) liikme ametipalgast (kollektiivlepingu olemasolul vastavuses palgaleppega). Avaldus vastava toetuse saamiseks peab olema esitatud hiljemalt 3 kuu jooksul haigestumise või õnnetusjuhtumi toimumise ajast või 1 kuu jooksul peale haiguslehe lõpetamise kuupäeva. Pikaajalise haiguse toetust makstakse maksimaalselt 4 kalendrikuu ulatuses. 4 kuust pikema pikaajalise haiguse toetuse saamiseks on vaja esitada uus avaldus. Pikaajalise haiguse toetust ei maksta rasedusega seotud töövõimetuse korral.
5. Lastelaagrite toetust makstakse tavapäraselt 1 lapse kohta 1 kord kalendriaastas. Juhul, kui laagritoetuse taotlus jääb alla 100 euro, võib esitada taotluse teise laagritoetuse saamiseks. Toetuste summa kokku ei või ületada EMSA juhatuse poolt määratud limiiti. Vanavanematele laste laagritoetust reeglina ei maksta, v.a. juhul kui vanavanem on lapse eestkostja. Täpsem info laagritoetuste korras (lisa2).
6. Toetused osakondade vahenditest eraldatakse osakonna usaldusisiku avalduse ja EMSA juhatuse igakordse otsuse alusel. Osakonna ühisürituste toetamise ja osakonna vahendite soetamise kord on fikseeritud käesoleva korra lisas 3.
7. Muud erakorralised toetused makstakse välja liikme avalduse, osakonna usaldusisiku heakskiitva viseeringu ja EMSA juhatuse igakordse konsensusliku otsuse alusel.
8. Toetuste väljamaksmise aluseks on EMSA esimehe või aseesimehe poolt allkirja ja kuupäevaga viseeritud EMSA liikme vastav avaldus. Käesoleva korra p-de 4, 5 ja 6 alusel makstavate toetuste puhul on eelnevalt vajalik ka vastav EMSA juhatuse otsus.


NB!
Alates 23.juulist 2020 liikmeks astuvatele töötajatele rakendatakse uut EMSA toetuste maksmise korda, mille kohaselt tekib õigus toetust saada mitte 2 vaid 6 kuud pärast liikmeks astumist ja liikmemaksu tasumist.

LISA 1

Töötutoetuse arvestamise ja maksmise kord

EMSA töötutoetuse saamise õigus on EMSA liikmel, kes on liikmemaksu tasunud vähemalt 6 (kuus) kuud ja kelle töösuhe lõppes temast mitteoleneval põhjusel. Töötutoetust ei saa EMSA liige, kelle töösuhte lõpetamise põhjuseks on töölepingu tingimuste rikkumine või töölepingu korraline ülesütlemine töötaja poolt. Samuti ei maksta toetust tähtajalise töölepingu lõppemisel, v.a. juhul kui tähtajaline tööleping on sõlmitud teise töötaja asendamiseks. 
Töötutoetust makstakse EMSA liikme isikliku avalduse alusel, alatest kolmandast töötuna oldud tervest kalendrikuust, üks kord kuus, kui inimene on jätkuvalt töötu ja esitab Töötukassast saadud vastava tõendi.
Tööandja algatusel tervisest tuleneval põhjusel töölepingu lõpetamisel makstakse töötutoetust töötuks jäämise kalendrikuust.
Töötutoetuse saamise õigus kehtib ühe kalendriaasta jooksul töötuks jäämise hetkest. Iga kahe liikmeksoldud kalendriaasta eest pikeneb toetuse saamise õigus 1 kuu võrra.
Töötutoetust makstakse minimaalselt kahe ja maksimaalselt kuue kalendrikuu ulatuses sõltuvalt EMSA liikmelisuse staažist.
Kui taotleja on olnud ka varem EMSA liige, kuid liikmelisus on vahepeal katkenud üle 12 kalendrikuu , siis eelnevat ametiühingustaaži töötutoetuse maksmisel ei arvestata.

Töötutoetuse arvestamine
Töötutoetus arvutatakse taotleja viimase kuue kuu keskmise töötasu alusel, võttes arvestuse aluseks 6 kuu liikmemaksude summa. (6 kuu liikmemaksud jagatakse 6-ga ja korrutatakse 100-ga). Kui liige on maksnud liikmemaksu viimase 6 kuu jooksul ainult mõnel kuul, siis liidetakse laekunud liikmemaksud ja jagatakse samuti 6-ga. Juhul kui liige on vahetult enne töötuks jäämist olnud ajutiselt töövõimetu võetakse töötutoetuse arvutamise aluseks töövõimetusele eelnenud kuue kuu keskmine töötasu
Töötutoetuse määr on % vastavalt liikmestaažist eelpool näidatud viisil arvestatud keskmisest palgast.
Töötutoetusest peetakse kinni tulumaks.
Töötutoetus makstakse välja üks kord kalendrikuus, töötukassas arvelolekut kinnitava tõendi alusel.


LISA 2

Lastelaagrite toetuse arvestamise ja maksmise kord

EMSA laagritoetuse taotlemiseks tuleb täita avalduse vorm hiljemalt juuni kuu lõpuks ning suvisel juhatuse koosolekul kinnitatakse toetussummad vastavalt laekunud taotlustele ja eelarve võimalustele.
Toetus makstakse avaldajale välja peale suvise juhatuse toimumist ja laagrikulude tasumist tõendava dokumendi esitamist.
Hiljem kui 30. juunil laekuvaid laagritoetuse avaldusi vastu ei võeta. 
Toetust makstakse tavapäraselt 1 kuni 16 aastase (k.a.) lapse kohta 1 kord kalendriaastas. Juhul, kui laagritoetuse taotlus jääb alla 100 euro, võib esitada taotluse teise laagritoetuse saamiseks. Toetuste summa kokku ei või ületada EMSA juhatuse poolt määratud limiiti.
Vanavanematele laste laagritoetust reeglina ei maksta, v.a. juhul kui vanavanem on lapse eestkostja.
Merelaagri poolt rakendatakse EMSA liikme lapse puhul lapsevanemale 50 eurost broneerimistasu ja 100 euro suurust garantiitasu. Nende tasumine toimub üldistel alustel kõigi teiste laste vanematega. Garantiitasu 100 eurot tagastatakse lapsevanemale Merelaagri poolt peale EMSA poolset makset laagrile. Lapse Merelaagrisse mitteilmumisel ilma mõjuva põhjuseta (haigestumine, mis on tõendatud arsti või perearsti tõendiga) ja/või sellest õigeaegselt Merelaagri ametiliku kontakti mitteteavitamisel broneerimistasu ja garantiitasu ei tagastata. 


LISA 3

Osakonna ühisürituste toetamine

Ühisürituste toetuse suuruse igaks kalendriaastaks ühe EMSA liikmest osaleja kohta 25 eurot 
otsustab EMSA volikogu.

Toetuse saamise eelduseks on enne ühisürituse toimumist esitatud osakonna usaldusisiku avaldus, millele on lisatud osalejate nimekiri ja ürituse planeeritud eelarve. Avaldusse tuleb märkida ka ürituse korraldaja nimi ja kontaktandmed.
Reeglina makstakse toetuse summa  arve alusel ürituse korraldamisega seotud teenuse pakkujale.

Osakonna vahendite soetamine 

Vahendite soetamise / kaasfinantseerimise otsustab EMSA juhatus vastavalt eelarveliste vahendite olemasolule. Väikevahendite (maksumus alla 1000 euro) soetamise otsustab EMSA esimees
Osakonna vahendid soetatakse osakonna usaldusisiku avalduse alusel, millele on lisatud  inventari soetamise arve. 







